Δώρος Λοΐζου

Ο Δώρος Λοΐζου (23 Φεβρουαρίου 1944 - 30 Αυγούστου 1974) ήταν Ελληνοκύπριος ποιητής και πολιτικός. Σκοτώθηκε τον Αύγουστο του 1974 στη Λευκωσία από ένοπλους της ΕΟΚΑ Β'.

Βιογραφία

Ο Δώρος Λοΐζου γεννήθηκε στη Λευκωσία στις 23 Φεβρουαρίου του 1944. Σπούδασε αρχικά στη σχολή θεάτρου των Θάνου Σακέττα και Κωστή Μιχαηλίδη στη Λευκωσία, την οποία όμως εγκατέλειψε λόγω των ταραχών που ξέσπασαν στην Κύπρο την περίοδο 1963 - 1964. Στη συνέχεια φοίτησε το διάστημα 1966 - 1968 στη σχολή τουριστικών επαγγελμάτων στη Ρόδο, εκδιώχθηκε όμως λόγω της αντιδικτατορικής του δράσηςSigmaLive:Ο ήρωας-ποιητής. Έπειτα μετέβη στη Βοστόνη όπου σπούδασε Ιστορία στο Hellenic CollegeALUMNI ASSOCIATION OF HELLENIC COLLEGE AND HOLY CROSS - Alumni Memorial List.

Το 1972, μετά την αποφοίτησή του, επέστρεψε στην Κύπρο και εντάχθηκε στην ΕΔΕΚ, όπου διετέλεσε οργανωτικός γραμματέας της κεντρικής επιτροπής του κόμματος και γραμματέας της νεολαίαςΜακεδονία, 31 Αυγούστου 1974, σελ 7. Παράλληλα, ανέλαβε χρέη διευθυντή της κομματικής εφημερίδας Σοσιαλιστική Έκφραση.

Το πρωί της 30ής Αυγούστου 1974, ένοπλοι που αποτελούσαν αυτόνομη ομάδα της ΕΟΚΑ Β' έστησαν ενέδρα για το αυτοκινήτο στο οποίο επέβαινε ο πρόεδρος της ΕΔΕΚ, Βάσος Λυσσαρίδης και οδηγούσε ο Λοΐζου, κοντά στα γραφεία του κόμματος στη Λευκωσία. Από την δολοφονική επίθεση γλίτωσε ο Λυσσαρίδης, σκοτώθηκε όμως ο ΛοΐζουΓιάννης Κ. Λάμπρου,Ιστορία του Κυπριακού, Τα χρόνια μετά την ανεξαρτησία, 1960-2004, Λευκωσία 2004, σελ. 483.  και τραυματίστηκε η σύζυγος του νεαρού πολιτικούΜακεδονία, 31 Αυγούστου 1974, σελ 1.. Η κηδεία του Λοΐζου πραγματοποιήθηκε την επόμενη ημέρα στη Λευκωσία, παρουσία πλήθους κόσμουΜακεδονία, 1 Σεπτεμβρίου 1974, σελ 16. Ταχυδρόμος Αιγύπτου, 1 Σεπτεμβρίου 1974, σελ 4..

Ο Λοΐζου είχε μεταφράσει στα ελληνικά ποιήματα ξένων λογοτεχνών όπως του Σαλβαντόρ Νόβο, του Πωλ Ελυάρ, του Ίκου Τακενάκα κλπ, και εξέδωσε ποιητική συλλογή με τίτλο «Ψωμί και Ελευθερία».

Παραπομπές

Βιβλιογραφία
Γιάννης Κ. Λάμπρου,Ιστορία του Κυπριακού, Τα χρόνια μετά την ανεξαρτησία, 1960-2004, Λευκωσία 2004.

 Εξωτερικοί σύνδεσμοι 
 ΕΒΕ: Ψηφιακή Βιβλιοθήκη Εφημερίδων και Περιοδικού Τύπου.
 ALUMNI ASSOCIATION OF HELLENIC COLLEGE AND HOLY CROSS - Alumni Memorial List.
 SigmaLive:Ο ήρωας-ποιητής.
 Νεολαία ΕΔΕΚ.

Κατηγορία:Κύπριοι αγωνιστές
Κατηγορία:Κύπριοι πολιτικοί
Κατηγορία:Κύπριοι δημοσιογράφοι
Κατηγορία:Κύπριοι ποιητές
Κατηγορία:Κύπριοι μεταφραστές
Κατηγορία:Δολοφονημένοι πολιτικοί
Κατηγορία:Αντιδικτατορικός αγώνας